
   REPUBLIKA HRVATSKA	
LIČKO-SENJSKA ŽUPANIJA
        OPĆINA UDBINA


Na temelju članka  48. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 36/09, 125/08, 36/09, 150/11, 19/13 – pročišćeni tekst, 144/12, 137/15 – pročišćeni tekst, 123/17, 98/19, 144/20) i članka 54. Statuta Općine Udbina („Županijski glasnik“ Ličko-senjske županije br. 03/21) načelnik Općine Udbina donosi slijedeći



				         ZAKLJUČAK




Utvrđuje se prijedlog Izvještaja o izvršenju programa javnih potreba na području Općine Udbina za 2021. te se dostavlja Općinskom vijeću Općine Udbina na razmatranje i donošenje.





								NAČELNIK OPĆINE 
								Josip Seuček, mag.ing.

KLASA:400-06/20-01/03
URBROJ: 2125-12-02/01-22-144
Udbina, 31.03.2022.



Dostaviti:
· Općinsko vijeće Općine Udbina
· Pismohrana, - ovdje

 REPUBLIKA HRVATSKA
LIČKO-SENJSKA ŽUPANIJA
       OPĆINA UDBINA
 
Na temelju članka 31. Statuta Općine Udbina („Županijski glasnik“ Ličko-senjske županije 03/21) Općinsko vijeće Općine Udbina na _____.redovnoj sjednici održanoj dana _________________. godine donosi

IZVJEŠTAJ O IZVRŠENJU  PROGRAMA JAVNIH  POTREBA
NA PODRUČJU OPĆINE UDBINA ZA 2021. GODINU


Članak.1.
	Ovim Izvještajem o izvršenju programa javnih potreba na području Općine Udbina za 2021.g. utvrđuje se realizacija programa javnih potreba u oblasti predškolskog odgoja, kulture, obrazovanja, socijalne zaštite, civilne zaštite  i ostalim oblastima u 2021. godini. 


Članak 2.
	Ukupno utrošena sredstava u Proračunu Općine Udbina za 2021. godinu za namjene iz čl.1. ovog Programa iznose 1.366.189,56 kuna i raspoređena su za:

1. Javne potrebe u predškolskom odgoju ostvarene se organiziranim predškolskim odgojem u dječjem vrtiću „Medo“, a financiranje se obavljalo na teret proračuna Općine Udbina i roditelja kroz participaciju u cijeni usluge.
Proračunom Općine su osigurana sredstva za plaće, naknade za zaposlene dio materijalnih troškova i nabavku opreme.
Ukupan iznos doznačenih sredstava iz proračuna Općine Udbina je 455.355,99 kn. 

2. Javne potrebe u kulturi realizirane su preko općinske knjižnice za čije je financiranje utrošeno Proračunom  68.725,37  kn, za materijalne troškove, troškove nabavke knjiga te ostale programske aktivnosti u Kulturno-informativnom centru. Troškovi plaće za zaposlenika koji obavlja poslove voditelja knjižnice i ostale poslove iz područja kulture iskazani su u okviru plaća za  zaposlene u Jedinstvenom upravnom odjelu.

3. Za javne potrebe u oblasti socijalne skrbi i zdravstvene zaštite utrošena su sredstva u iznosu od 385.652,26 kn, i to: 
· za sufinanciranje troškova prijevoza učenika srednjih škola, smještaja u učeničkom domu učenika srednjih škola  i nabavke radnih bilježnica za učenike osnovne škole iznos od 82.882,39 kn,
· za stipendije učenika i studenata iznos od 19.200,00 kn,
· za naknade za novorođenčad  62.000,00 kn,
· za pomoći građanima i kućanstvima u novcu i naravi iznos od  115.655,96 kn,
· za javni prijevoz građana 1.687,50
· za pomoći za ogrjev korisnicima zajamčene minimalne naknade 38.850,00 kn,
· za sufinanciranje usluge pedijatra za djecu s područja Općine Udbina i ostalih zdravstvenih usluga 32.776,41 kn,

 
Sredstva za pomoć građanima i kućanstvima realizirana su kroz podmirenje troškova stanovanja, pomoći u ogrjevu i ostalih vidova socijalnih davanja prema Odluci o socijalnoj skrbi. U okviru stavke pomoći građanima i kućanstvima uključeno je i sufinanciranje cijene usluge pomoći u kući starijim i nemoćnim osobama s niskim osobnim primanjima u iznosu od 20.600,00 kn.
Pomoć u kući starijim i nemoćnim osobama organizirano je kroz rad Centra za pomoć u kući Općine Udbina, a na temelju potpisanog Ugovora između Centra i Ministarstva rada, mirovinskog sustava obitelji i socijalne politike. Financiranje Centra je osigurano iz sredstava Ministarstva i iz prihoda od usluga, dok je Općina Udbina kroz Proračun doznačila iznos od 12.000,00 kn. 

4. Za Program javnih potreba u području vatrogastva i civilne zaštite realiziran je iznos od 374.622,23 kn i to za:
· Dobrovoljno vatrogasno društvo Udbina iznos od 312.833,74 kn
· Troškove vatrogasnih intervencija javnih vatrogasnih postrojbi 45.255,00kn,
· Hrvatska gorska služba spašavanja 16.000,00 kn
· Civilna zaštita 533,49 kn

5. Za Program javnih potreba u ostalim područjima realiziran je iznos od 81.833,71 kn. Sredstva su namijenjena za sufinanciranje Hrvatskog crvenog križa 28.000,00 kn, za vjerske organizacije 16.000,00 kn, a iznos od 37.833,71 kn  po provedenom javnom natječaju doznačen je  za javne potrebe iz područja kulture, sporta te za ostale udruge civilnog sektora kako slijedi:
· Rukometni klub Gospić 18.000 kn,
· SKD Prosvjeta 10.833,71 kn,
· Društvo slijepih i slabovidnih Ličko-senjske županije 6.500,00 kn,
· Društvo multiple skleroze 2.500,00 kn.


Članak 3.
[bookmark: _Hlk68004329]Ovaj Izvještaj o izvršenju programa javnih potreba na području Općine Udbina za 2021. godinu stupa na snagu osmog (8) dana od dana objave u „Županijskom glasniku“ Ličko-senjske županije.

				
KLASA: 400-06/
URBROJ: 2125
Udbina, ___________________.

  OPĆINSKO VIJEĆE OPĆINE UDBINA


							    	Predsjednik Općinskog vijeća 
								Slobodan Bjelobaba

